વર્ષાઋતુના છેલ્લા તબક્કાના આરે ડાંગમાં મેઘરાજાએ પાંચમા તબક્કાની ઇનિંગ ગુરુવારના મોડી રાત્રે વીજળીના કડાકા ભડાકા અને ભારે પવનના સુસવાટા સાથે રૃઆબભેર આગમન સાથે સતત ત્રીજા દિવસે પણ મેઘરાજાએ અણનમ બેટિંગ કરતા જિલ્લાની લોકમાતાઓ અંબિકા, પૂર્ણા, ગીરા, ખાપરી બંને કાંઠે વહેવા સાથે નાના નાના કોતરોમાં પણ નવા નીર આવતા વનની પ્રકૃતિ સોળે કળાએ ખીલી ઉઠી છે અને વન પ્રદેશમાં પાણી પાણી સાથે ઠંડક પણ પ્રસરી જવા પામી છે.